
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 13ης (κατεπείγουσας) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.   249/2014

ΘΕΜΑ: Υποβολή αιτήματος για τη συμμετοχή των Παιδικών Σταθμών του δήμου Πύργου στην πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ ΑΕ» 

    Στον Πύργο, σήμερα στις 16 του μηνός Ιουλίου, του έτους 2014, ημέρα Τετάρτη και ώρα 17.00 μ.μ. το Δημοτικό Συμβούλιο Πύργου συνήλθε σε κατεπείγουσα δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 31251/16-7-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 24 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος,  12.  Ανδρικόπουλος  Ανδρέας, 13. Ανδρικόπουλος Φώτιος, 14. Μποσμής Κων/νος, 15. Αντωνέλος Δημήτριος, 16. Ρωμαίος Στέφανος, 17 Ανδριόλας Γεώργιος, 18. Σεϊντής Βασίλειος, 19. Μεσσαλάς Δημήτριος, 20. Γιάνναρος Χρήστος – Επικεφαλής της παράταξης «Λαϊκή Συσπείρωση», 21. Καραμπέτσος Αθανάσιος, 22. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 23. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 24. Μικελόπουλος Γεώργιος (ανεξάρτητος δημοτικός σύμβουλος).

ΑΠΟΝΤΕΣ: 1. Παναγόπουλος Ιωάννης, 2. Δημόπουλος Φώτιος, 3. Κουρμπανάς Γεώργιος, 4. Λιατσής Δημήτριος, 5. Γεράνιος Κων/νος, 6. Αγγελακοπούλου Ανδριάνα (Αντιπρόεδρος Δημοτικού Συμβουλίου), 7. Μπελόκας Διονύσιος (ανεξάρτητος δημοτικός σύμβουλος), 8. Διαμαντόπουλος Κων/νος (ανεξάρτητος Δημοτικός Σύμβουλος), οι οποίοι δεν προσήλθαν αν και νόμιμα κλήθηκαν και 

9. Δημουλιάς Λεωνίδας (έχει τεθεί σε αργία)
        Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη. 

---------------------

Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».

Το Δημοτικό Συμβούλιο συγκλήθηκε σήμερα κατεπειγόντως προκειμένου ν’ αποφασίσει (1ο θέμα της Η.Δ) σχετικά με την υποβολή αιτήματος για τη συμμετοχή των Παιδικών Σταθμών του δήμου Πύργου στην πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ ΑΕ» 
Το ως άνω θέμα, όπως αναγράφεται και στην ημερήσια διάταξη της συνεδρίασης είναι εξαιρετικά επείγουσας ανάγκης, καθότι η καταληκτική ημερομηνία υποβολής του αιτήματος λήγει την 21-7-14. 

Κατόπιν αυτού βάσει του άρθρου 67 παρ. 5 ζητείται η έγκριση του κατεπείγοντος του θέματος.

Το δημοτικό συμβούλιο ομόφωνα ενέκρινε το κατεπείγον του θέματος.

Συνεχίζοντας τη διαδικασία ο Πρόεδρος ανέφερε:

[Η Ελληνική Εταιρία Τοπικής Ανάπτυξης και Αυτοδιοίκησης με την με αρ. πρωτ. 1551/2-7-14 πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» προσκαλεί τους Βρεφικούς και Βρεφονηπιακούς Σταθμούς, τους Βρεφονηπιακούς Σταθμούς Ολοκληρωμένης Φροντίδας τους Παιδικούς Σταθμούς, τα Κέντρα Δημιουργικής Απασχόλησης Νηπίων (Κ.Δ.Α.Π) και τα Κέντρα Δημιουργικής Απασχόλησης Νηπίων με Αναπηρία (Κ.Δ.Α.Π – Μ.Ε.Α) να συμμετέχουν μέσω αίτησης των Φορέων τους στις εν λόγω πράξεις, οι οποίες είναι μονοετούς διάρκειας και αφορούν στο σχολικό έτος 2014 – 2015.

Ο συνολικός προϋπολογισμός χρηματοδοτείται κατά 100% από δημόσιους πόρους και ανέρχεται στα 160.000.000,00€. Η παροχή των ανωτέρω υπηρεσιών απαλλάσσεται από ΦΠΑ, σύμφωνα με το Α.Π 1047941/3570/280/Β0014/2-7-2009 έγγραφο της Γενικής Δ/νσης Φορολογίας [14η Δ/νση ΦΠΑ] του Υπουργείου Οικονομίας και Οικονομικών.

Κατόπιν αυτού το Τμήμα Βρεφονηπιακών Σταθμών της Δ/νσης Κοινωνικής προστασίας και Υγείας του Δήμου Πύργου, κατέθεσε στο υπ’ αριθ. 30349/14 αναφέρει τα εξής:

«.... Θεωρούμε απαραίτητη την ένταξη των Παιδικών Σταθμών του δήμου Πύργου στο πρόγραμμα «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ Α.Ε» για να αξιοποιήσουμε κάθε δυνατότητα που υπάρχει προς όφελος των συμπολιτών μας στις σημερινές δύσκολες οικονομικά συνθήκες.

Η ένταξη των Παιδικών Σταθμών στην ανωτέρω δράση αποτελεί μια σημαντική εξέλιξη καθώς απαλλάσσει δεκάδες οικογένειες από την καταβολή τροφείων.

Μετά την πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης  ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ»  από την Ελληνική Εταιρεία Τοπικής Ανάπτυξης και Αυτοδιοίκησης (ΕΕΤΑΑ)  ΑΕ με αρ. πρωτ. 1551/02-07-2014.
Εισηγούμαστε:

Α. Την συμμετοχή  των Παιδικών Σταθμών του δήμου Πύργου στην πιο πάνω πρόσκληση με κατάθεση της αντίστοιχης αίτησης και  την υποβολή των σχετικών δικαιολογητικών.  

Β. Την εξουσιοδότηση του νομίμου εκπροσώπου του Δήμου Πύργου που θα υποβάλλει την αίτηση-προσφορά  και θα υπογράψει τη σύμβαση δεσμεύοντας  το φορέα με μόνη την υπογραφή του έναντι της ΕΕΤΑΑ ΑΕ. 

Γ. Τον αριθμό των προσφερόμενων θέσεων της δομής ως εξής:

1.  1ος  Παιδικός Σταθμός Δήμου Πύργου 

( με προσφερόμενες θέσεις 50 νηπίων από τις προβλεπόμενες θέσεις των 75 νηπίων  της δυναμικότητας του Σταθμού).

2. 2ος  Παιδικός Σταθμός Δήμου Πύργου 

(με προσφερόμενες θέσεις  48 νηπίων από τις προβλεπόμενες  θέσεις των 70 νηπίων της δυναμικότητας του Σταθμού).

3. 3ος Παιδικός Σταθμός Δήμου Πύργου  
(με προσφερόμενες θέσεις  35 νηπίων από τις προβλεπόμενες  θέσεις  των 50 νηπίων της δυναμικότητας του Σταθμού).

4. Παιδικός Σταθμός Επιταλίου Δ.Ε Βώλακος

 (με προσφερόμενες θέσεις  10 νηπίων από τις προβλεπόμενες  θέσεις των 25 νηπίων της δυναμικότητας του Σταθμού).

5. Παιδικός Σταθμός Καράτουλα Δ.Ε Ωλένης
(με προσφερόμενες θέσεις 17 νηπίων από τις προβλεπόμενες θέσεις των 25 νηπίων  της δυναμικότητας του Σταθμού)

Καλούνται οι δημοτικοί σύμβουλοι να αποφασίσουν επί της ανωτέρω εισήγησης.

Το Δημοτικό Συμβούλιο Πύργου,

λαμβάνοντας υπόψη του:

· το άρθρο 65 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης)
· την με αρ. πρωτ. 1551/02-07-2014 πρόσκληση εκδήλωσης ενδιαφέροντος της ΕΕΤΑΑ ΑΕ για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ»

· την υπ’ αριθ. 30349/2014 εισήγηση της Δ/νσης Κοινωνικής Προστασίας και Υγείας, Τμήμα Βρεφονηπιακών Σταθμών δήμου Πύργου, μετά από διαλογική συζήτηση 

 ομόφωνα α π ο φ α σ ί ζ ε ι 

Α. Το κατεπείγον του θέματος. 
Β. Τη υποβολή αιτήματος συμμετοχής των Παιδικών Σταθμών του δήμου Πύργου στο  πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της Ελληνικής Εταιρείας Τοπικής Ανάπτυξης και Αυτοδιοίκησης (ΕΕΤΑΑ) ΑΕ. 

Ο αριθμός των προσφερόμενων θέσεων της δομής έχει ως κάτωθι:

1) 1ος  Παιδικός Σταθμός Δήμου Πύργου 

( με προσφερόμενες θέσεις 50 νηπίων από τις προβλεπόμενες θέσεις των 75 νηπίων  της δυναμικότητας του Σταθμού).

2) 2ος  Παιδικός Σταθμός Δήμου Πύργου 

(με προσφερόμενες θέσεις  48 νηπίων από τις προβλεπόμενες  θέσεις των 70 νηπίων της δυναμικότητας του Σταθμού).

3) 3ος Παιδικός Σταθμός Δήμου Πύργου  
(με προσφερόμενες θέσεις  35 νηπίων από τις προβλεπόμενες  θέσεις  των 50 νηπίων της δυναμικότητας του Σταθμού).

4) Παιδικός Σταθμός Επιταλίου Δ.Ε Βώλακος

 (με προσφερόμενες θέσεις  10 νηπίων από τις προβλεπόμενες  θέσεις των 25 νηπίων της δυναμικότητας του Σταθμού).

5) Παιδικός Σταθμός Καράτουλα Δ.Ε Ωλένης
(με προσφερόμενες θέσεις 17 νηπίων από τις προβλεπόμενες θέσεις των 25 νηπίων  της δυναμικότητας του Σταθμού)

Γ. Παρέχει εξουσιοδότηση στον Αντιδήμαρχο κ. Κων/νο Μποσμή για την υποβολή της αίτησης-προσφοράς  και την υπογραφή  της σύμβασης δεσμεύοντας  το φορέα με μόνη την υπογραφή του έναντι της ΕΕΤΑΑ ΑΕ.

Η παρούσα απόφαση έλαβε αύξοντα αριθμό 249/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
   Ο ΠΡΟΕΔΡΟΣ                           ΤΑ ΜΕΛΗ                  Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 17  – 7  - 2014
Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ      

